שיחור הוצאה לאור

שיחור הוצאה לאור בע"מ היא הוצאת ספרים ישראלית, העוסקת בעיקר בהוצאה לאור של מדריכי טיולים.

מיכאל שיחור יסד את ההוצאה בראשית שנות ה-80 של המאה ה-20. במהלך שנות פעילותה הפיקה החברה למעלה מ-45 מדריכי טיולים לערים ולארצות בעולם. המדריכים תורגמו ל-11 שפות והופצו במיליוני עותקים בישראל ומחוצה לה.

ביולי 2010 השיקה ההוצאה את סדרת המדריכים החדשה הכוללת:
מד צפיפות - המראה בספר, בסמוך לאתר, מהי מידת הצפיפות בכל שעה ושעה של היום.
מד גילאים - מד התאמת האתרים לגיל הילדים, מחולק לארבעה טווחי גילאים שונים של הילדים, (2-5, 5-10, 10-13, 13-17). מד הגילאים מאפשר זיהוי והתאמה מהירה של האטרקציות לילדים על פי החלוקה – מתאים, אפשרי או לא מתאים.	
מפה נפתחת – מפת העיר (מקופלת) מוצמדת לכריכת הספר וכוללת את סימון המסלולים המומלצים שבספר. בנוסף, כוללת המפה הגדלה של מרכז העיר ואף את מפת התחבורה הציבורית ואינדקס רחובות מפורט.
מדבקות צבעוניות לסימון עמודים חשובים במדריך. עשרות המדבקות מחולקות על פי קטגוריות (לא להחמיץ, אוכל ושתייה, טיפ חשוב, ילדים ואף מדבקות חלקות להתאמה אישית). המדבקות הן רב שימושיות וניתן להדביק ולהסיר אותן מספר רב של פעמים.
חוברת תקופתית המצורפת לספר וכוללת המלצות על אירועים, בילויי וחיי לילה, מסעדות, בתי מלון קניות ועוד.

בשנת 2009 החלה ההוצאה לפתח תכנים דיגיטליים שכללו, בין היתר, אפליקציית תיירות לטלפונים חכמים ולמכשירי אייפד.

ספרים ופרסומים נוספים
 "אטלס אנציקלופדי : נופים, ארצות, ערים, מפות", בחמישה כרכים.
 סדרת מדריכים לאורח חיים בריא, שנכתבה בשיתוף מכבי שירותי בריאות.

קישורים חיצוניים
 אתר הוצאת "שיחור"

הערות שוליים

הוצאות ספרים בישראל
מדריכי טיולים